Al Bayda

Al Bayda er en by i Libya som har en befolkning på rundt 250 000. Byen, som ligger i nordøstlige Libya, er den nest største området i kystregionen Kyrenaika. Den er hovedstaden i Al Hizam Al Akhdar.

Navnet Al Bayda betyr «Den hvite» på arabisk, og opprinnelig het byen Zawia al Bayda; «zawia» er en betegnelse på en hytte eller et hus. Italienerne kalte byen for Beda Litteria; under andre verdenskrig omtalte europeere stedet som Sidi Rafa. Dette berodde imidlertid på en misforståelse; Sidi Rafa var en av profeten Muhammeds ledsagere og er en av de mest populære helgenene i Libya. Han døde i det syvende århundre e.Kr., og et stort mausoleum er reist på stedet til hans ære.

Den tyske hærføreren general Rommel hadde sitt hovedkvarter på stedet under andre verdenskrig.

Referanser

Eksterne lenker 
 

Libyas kommuner
Byer i Libya